laion/Wikipedia-Exotic huggingface dataset:
חואן לסקאנו

חואן אדוארדו לסקאנו (בספרדית: Juan Eduardo Lescano; נולד ב-29 באוקטובר 1992 בראוץ', בואנוס איירס, ארגנטינה) הוא כדורגלן ארגנטינאי המשחק בעמדת החלוץ בבריזבן רואר. הוא התחיל לשחק כדורגל בגיל 5, בבית הספר של בוקה ג'וניורס בבואנוס איירס. אז, בגיל 13, הוא עבר לספרד, שם הוא שיחק בקבוצת הנוער של אינטרנסיונל מדריד. שלוש שנים מאוחר יותר, הבחין בו מאמן ליברפול רפאל בניטס, שהזמין אותו למועדון הבריטי. בגיל 17 עבר לקבוצת הנוער של מדריד ריאל מדריד . לאחר שנתיים שבהן מיעט לשחק, עבר לליגת העל של איחוד האמירויות הערביות וכעבור חצי שנה עבר לקבוצת הנוער של לוגאנו השווייצרית. ב-2013 הוא עבר לרוסיה, שם חתם על חוזה לשנתיים עם מועדון ליגת המשנה יניסיי והופיע  לראשונה במדיה ב-7 ביולי 2013 במחזור הראשון כששיחק מול רוטור וולגוגרד (1:4) — כשעלה כמחליף בדקה ה-60 ואחרי 3 דקות הבקיע את שער הבכורה שלו. שיחק 79 משחקים והבקיע 19 שערים במגירה יניסיי. ביולי 2016 הפך לשחקן בהרכב של סק"א חברובסק, שאיתה העפיל בסוף העונה לליגת העל. ב-26 ביולי 2017 חתם באנז'י מחצ'קלה. ביוני 2018 הושאל למועדון טובול מליגת העל הקזחית. באוגוסט 2019 סיכם את תנאיו בקבוצת הפועל תל אביב. הוא שותף באימוני הקבוצה ואף לקח חלק במשחק במסגרת גביע הטוטו, אך לא הרשים ושוחרר כעבור שבוע. בהמשך חתם בקבוצת יניסיי קרסנויארסק מליגת המשנה ברוסיה. נכון ליולי 2018: מדיה וקבצים בנושא חואן לסקאנו בוויקישיתוף חואן לסקאנו, באתר Transfermarkt חואן לסקאנו, באתר Soccerway חואן לסקאנו, באתר WorldFootball.net חואן לסקאנו, באתר FootballDatabase.eu "Work Permit Problems See Real Madrid Snatch 'New Didier Drogba' Juan Lescano From Liverpool". www.goal.com/. Goal.com. "Juan Lescano se incorporó al Lugano de Suiza". www.abchoy.com. abchoy. "ria.ru". ria.ru. ria. ХУАН ЛЕСКАНО ПОКИДАЕТ «СКА-ХАБАРОВСК». FC SKA-Khabarovsk. "В Анжи перешел Лескано". fc-anji.ru. FC Anzhi Makhachkala. דוד נתן, "שלושה ימים הספיקו לאוהדים להחזיר את דמארי", באתר ynet, 12 באוגוסט 2019 שי ארצי, "שחקנים לא נותנים מעצמם. מי שציפינו ממנו לא תורם כלום", באתר ישראל היום, 20 באוגוסט 2019 "J.Lescano". Soccerway.
בוריסלב איבקוב

בוריסלב איבקוב (בסרבית: Борислав Ивков;‏ 12 בנובמבר 1933 – 14 בפברואר 2022) היה שחמטאי סרבי בדרגת רב אמן. היה אלוף יוגוסלביה בשחמט מספר פעמים, התחרה באליפות העולם בשחמט. בגיל 16 בוריסלב איבקוב השתתף באליפות יוגוסלביה וזכה במקומות 4–7. בשנת 1950 הוא התחרה בתחרות בינלאומית בבלד וזכה במקום 5–6. בשנת 1951 הוא זכה באליפות העולם לנוער. איבקוב השתתף בתחרויות רשמיות רבות וזכה מספר פעמים. בשנות ה-60 של המאה ה-20 הוא היה בין השחמטאים החזקים בעולם, והתקדם עד לשלב הפלייאוף באליפות העולם בשחמט 1966. במהלך הקריירה הוא ניצח מספר אלופי העולם לרבות וסילי סמיסלוב, מיכאל טל, טיגראן פטרוסיאן, בובי פישר ואנטולי קרפוב. אף על פי שהפסיק להשתתף בתחרויות באופן סדיר בשנת 1975, המשיך איבקוב להתחרות מפעם לפעם. בפברואר 2014 הפסיק להיות שחמטאי פעיל. נפטר ב-14 בפברואר 2022. בין השנים 1956 ל-1980 השתתף איבקוב ב-12 אולימפיאדות שחמט: מדיה וקבצים בנושא בוריסלב איבקוב בוויקישיתוף בוריסלב איבקוב, באתר צ'סגיימס (באנגלית) בוריסלב איבקוב, באתר פיד"ה (באנגלית) בובי פישר מול בוריסלב איבקוב, 22.4.1959, A Legend Left Us, But His Legacy Lives On Fischer vs Ivkov (1959) Ivkov, Borislav - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא סרבים. אתם מוזמנים לתרום לוויקיפדיה ולהרחיב אותו.
פורד Thames 307E

Ford Thames 307E (באנגלית: Ford Thames 307E) היא מכונית מסחרית תוצרת Ford of Britain (שם רשמי: Ford Motor Company Limited), חברת בת של קונצרן הרכב פורד אשר יוצרה בין השנים 1961–1967. דגם ה"פורד Thames 307E" התבסס על דגם פורד אנגליה 105E. מאוקטובר 1962 יוצר דגם חדש "פורד Thames 309E" אשר הורכב עליו מנוע בעל נפח של 1,198 סמ"ק. שטח ההטענה של דגם "פורד Thames 307E" עומד על 2.1 מ"ר. Thames 5 cwt Thames 7 cwt "פורד Thames 307E" "פורד Thames 307E" "פורד Thames 307E" "פורד Thames 309E" פורד פורד פרפקט פורד אנגליה פורד Thames 300E פורד Thames 400E "פורד Thames 307E" - תמונות מדיה וקבצים בנושא פורד Thames 307E בוויקישיתוף "פורד Thames 307E" classiccars4sale.net/classic-car-review/cc-ford-anglia-thames-307e "פורד Thames 307E" revolvy.com/main/index.php?s=Ford%20Thames פורד אנגליה 105E -זהו הדגם הסופי של האנגליה; הושק ב־1959, ויוצר עד 1967. בעיצוב החדש ניכרה השפעה אמריקאית, והוא לווה במנוע חדש, ואף בתיבת הילוכים בעלת ארבע מהירויות ובמגבים חשמליים (שני האחרונים היו חידוש עבור מכוניות פורד בריטיות). דגם זה של האנגליה נחשב התקדמות משמעותית ביחס לדגמים שקדמו לו. "פורד Thames 307E" simoncars.co.uk/fordcv/thames307e
אליפות העולם בשחמט 1969

אליפות העולם בשחמט 1969 הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם טיגראן פטרוסיאן ובוריס ספסקי החל ב-14 באפריל והסתיים ב-17 ביוני 1969, בניצחון של בוריס ספסקי. בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסוסה תחרות בין-אזורית בהשתתפות 23 שחמטאים. לאחר הסיבוב ה-10 הוביל בובי פישר את התחרות עם שבעה ניצחונות ושלוש תוצאות תיקו, אך הוא נטש אותה לאחר ויכוח עם המארגנים, וכל המשחקים בהשתתפותו בוטלו. השישה הראשונים העפילו לשלב השלישי שנערך בשיטת פלייאוף. לשחמטאים אלו הצטרפו בוריס ספסקי, שהפסיד בדו-קרב של אליפות העולם בשחמט 1966 ומיכאל טל. למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, טיגראן פטרוסיאן היה נותר אלוף העולם. הדו-קרב התקיים במהלך 14 באפריל - 17 ביוני 1969 במוסקבה. הוא היה אמור לכלול 24 משחקים לכל היותר, אך בפועל הסתיים לאחר משחק מס' 23. משחקי הדו-קרב, באתר צ'סגיימס (באנגלית)
טלוויזיה חינוכית

טלוויזיה חינוכית או טלוויזיה לימודית היא השם לשימוש בתוכניות טלוויזיה לטובת מטרות חינוכיות. טלוויזיה חינוכית יכולה לפעול באמצעות שידור תוכניות טלוויזיה בודדות או שידור ערוצים ייעודיים. בטלוויזיה החינוכית משודרות גם תוכניות לקהל הצופים המבוגר יותר. דוגמה לכך ניתן למצוא בשידור תוכניות האוניברסיטה הפתוחה ב-BBC בבריטניה. סדרות טלוויזיה רבות לילדים הן חינוכיות, ונעות בין תוכניות שמטרתן המוצהרת היא ללמד את הצופים לבין תוכניות אשר מטרתן להעביר בעקיפין מסר לצופים. בהיבטים החברתיים של הטלוויזיה החינוכית, בכמה מחקרים נמצא כי לטלוויזיה החינוכית יתרונות רבים.[דרוש מקור] ערך מורחב – הטלוויזיה החינוכית הישראלית בישראל, החל מ-1966 שידרה הטלוויזיה החינוכית הישראלית תוכן חינוכי, ובמשך יותר מעשור נקראה "הטלוויזיה הלימודית". בעשור השני של המאה ה-21, הטלוויזיה החינוכית מפיקה מספר רב של תוכניות בשלל נושאים שונים לקבוצות גילאים שונות, שהעיקרית בהן היא ילדים ובני נוער, והם מופצים הן בערוצי הטלוויזיה ובעיקר בערוץ 23, באתר האינטרנט של החינוכית ובפלטפורמות אינטרנטיות נוספות. על פי חוק השידור הציבורי הישראלי הטלוויזיה החינוכית סיימה את שידוריה ב-14 באוגוסט 2018 ובמקומה הוקם ערוץ כאן חינוכית במסגרת תאגיד השידור הישראלי. NASA TV היא שירות הטלוויזיה של סוכנות נאס"א, ומשודרת באמצעות הלוויין ובשידורים באינטרנט. ספקי טלוויזיה מקומיים ברחבי ארצות הברית יכולים לשדר את השירות לפי שיקול דעתם, שכן מדובר בשידור ציבורי במימון ממשלת ארצות הברית ולכן נמצא ברשות הציבור. כמה תוכניות טלוויזיה משלבות במידה ניכרת תוכן היסטורי או עובדתי במטרה להפוך את התוכנית לחינוכית, לצד היות התוכן מבדר או מרגש, ועל ידי כך הן מעוררות סקרנות בקרב הצופים. תוכניות מסוג זה הן רחוב סומסום, טלטאביז ומגלים עם דורה. לעיתים תוכניות אלו עשויות להיות יותר מבדרות מאשר חינוכית. דוגמה לכך היא ערוץ ההיסטוריה אשר עבר מהפקת סרטים דוקומנטריים והיסטוריים לתוכניות סנסציוניות, דרמטיות יותר ומבדרות כביכול, אשר הדאגה לתוכן חינוכי נמצאת במקום משני. שידור ציבורי תאגיד השידור השוודי תאגיד השידור הישראלי הדברים הטובים על טלוויזיה
כביש 7110

כביש 7110 הוא כביש אורך מקומי שמקשר את כביש 2 לוועד המקומי עתלית ולקיבוץ נווה ים. הכניסה לכביש היא ממחלף עתלית. הכביש נסלל כדי לאפשר גישה לעתלית (אז מועצה מקומית) ולקיבוץ נווה ים מכביש 2. הכביש עובר לכל אורכו ברחוב דרך הים, שמהווה את הרחוב הראשי של עתלית, ובהמשך, את כביש הגישה לנווה ים. כבישי ישראל דרך הים כביש 721 כביש 7111
בלזינו

בלזינו (ברוסית: Балезино) הוא יישוב ברפובליקת אודמורטיה ברוסיה, על הגדה השמאלית של נהר הצ'פצ'ה. בלזינו הוקמה ב-1897 כתחנה על הרכבת הטרנס-סיבירית. היישוב נקרא על שם כפר בעל שם דומה הממוקם על הגדה הימנית של נהר הצ'פצה אשר נוסד במאה ה-16. לבלזינו היה מעמד של התיישבות עובדים עד מרץ 2012 אז המעמד שונה לכפר. הכלכלה במקום מתבססת על מפעלי תעשיות המזון, העור והעץ. היצרן הגדול ביותר הוא מפעל יציקה מכני. בתחילת המאה ה -21 נפתח מוזיאון ההיסטוריה המקומי. אוכלוסיית בלזינו לפי שנים: מדיה וקבצים בנושא בלזינו בוויקישיתוף אתר האינטרנט הרשמי של בלזינו Россия - Удмуртия, Балезино
ניפונוזאורוס

ניפונוזאורוס (שם מדעי: Nipponosaurus; מילולית: "לטאה יפנית") הוא סוג דינוזאור ממשפחת ההדרוזאוריים ("בעלי מקור הברווז") אשר חי בעידן הקרטיקון לפני 85–80 מיליון שנה. מאובניו נמצאו ביפן ובמחוז סחלין שברוסיה. הוא היה קרוב משפחה של הלאמבאוזאורוס. הניפונוזאורוס הגיע לאורך 4 מטרים. בשל גודלם, נחשבו המאובנים הראשונים כשייכים לפרטים בוגרים, אך לאחר בדיקה מדוקדקת התברר שהיה מדובר בצעירים. לא נתגלה שלד המשויך לבוגר, אך שלדי הצעירים כללו עצמות רבות. דינוזאור זה היה בעל זנב ארוך וכבד, ראש בעל בליטה ישרה וצורת ולסתות שהזכירו מקור ברווז ובהם שורות של שיניים שטוחות. דינוזאור זה רעה בעדרים בערבות הקדומות של הקרטיקון של יפן. דינוזאור זה הופיע במשחק פארק היורה 3: בניית פארק. מדיה וקבצים בנושא ניפונוזאורוס בוויקישיתוף ניפונוזאורוס, באתר האנציקלופדיה של החיים (באנגלית) ניפונוזאורוס, באתר GBIF (באנגלית)
הופליטוזאורוס

הופליטוזאורוס (שם מדעי: Hoplitosaurus; מילולית "לטאת הופליט") הוא סוג של דינוזאור משוריין ממשפחת נודוזאוריים. דינוזאור זה חי בתקופת הקרטיקון לפני 130 מיליון שנה. דינוזאור זה נראה דומה מאוד לפולקנתוס (Polacanthus) וכמה מדענים עדיין מעריכים אותו ככזה. הוא נפרד ממנו על פי כמה מדענים ב-1990. מאובניו התגלו בדרום דקוטה יחד עם מיני דינוזאורים שונים. הוא הזכיר במראהו גם אנקילוזאורוס ונראה כמו שילוב של שניהם. היו לו גפיים ארוכים ונוקשים, שעזרו לשאת את גופו, שכנראה הגיע לגובה 1.2 מטר. יצור זה היה אוכל עשב איטי בעל אלה גדולה בקצה זנבו. גופו היה מכוסה שריון גרמי, ועליו היו גבשושיות קוצניות. על כתפיו התנוססו שני זיזים גדולים, ששימשו לדקירת טורפים. מדיה וקבצים בנושא הופליטוזאורוס בוויקישיתוף הופליטוזאורוס, באתר האנציקלופדיה של החיים (באנגלית)
תניסתרופאוס

תניסתרופאוס (שם מדעי: Tanystropheus; פירוש השם: "מתלים ארוכים") הוא סוג של זוחל ימי קדום ממשפחת התניסתרופאיים, שדמה לפליוזאורים וחי בתקופה טריאס תיכון, לפני 228–245 מיליון שנה. מאובני יצור זה נמצאו בדרום אירופה (באיטליה ושווייץ), המזרח התיכון וסין. התניסתרופאוס היה זוחל ארוך צוואר שהגיע לאורך שישה מטרים, כשצווארו רב החוליות היווה כשלושה מטרים מאורכו. תחילה סברו שיצור זה קרוב לפטרוזאורים, אך בהמשך הניחו שהוא חי בים, והיה שייך לקבוצת זוחלים קדומה - פרוטורוזאוריה. מהסוג נמצאו שלושה מינים. בדומה לאריות ים מודרניים, ככל הנראה, היה התניסתרופאוס נח על החופים והסלעים, ושוחה בים במרדף אחרי דגים. ייתכן שהוא הסתער על טרפו במהירות באמצעות צווארו בדומה לאנפות. יצורים אלה נכחדו לאחר תור הטריאס. זוחל ימי זה מופיע בסדרה "מפלצות ים" ובסרט "Sea Rex 3D". טרילופוזאורוס מדיה וקבצים בנושא תניסתרופאוס בוויקישיתוף יוגב ישראלי, החוליה החלשה של התניסתרופאוס, שחי לפני כ-240 מיליון שנה, באתר ynet, 21 ביוני 2023 תניסתרופאוס, באתר האנציקלופדיה של החיים (באנגלית) תניסתרופאוס, באתר GBIF (באנגלית)
טימותי אדמס

טימותי כריסטופר אדמס (באנגלית: Timothy Adams, נולד ב-4 באוגוסט 1967) הוא שחקן ודוגמן אמריקאי. אדמס נולד וגדל בניו ג'רזי כאמצעי מבין חמישה ילדים. הוא סיים תואר מאוניברסיטת ניו ג'רזי והיה שותף בבעלות על חברה לפני הצטרפותו לעסקי השעשועים. הופעתו הראשונה כשחקן הייתה בשנת 1995 בסרט "מת לחיות 3", ואחרי זה שיחק בשנים 1997–1999 באופרת הסבון "Sunset Beach", במהלך השתתפותו בסדרה הוא תפס את עינו של צלם דוגמנות, החל לעבוד כדוגמן, והופיע על שער המגזין "Men's Health". בשנת 1999 שיחק בסרט הדרמה "חמש ילדות יפות", ובשנת 2003 שיחק בסרט "בחורים רעים 2". בשנים 2003-2002 כיכב באופרת הסבון השוודית-אמריקאית "שדרת האוקיינוס" ברשת TV4, בתפקיד הראשי של תומאס אוקיף'. הוא דיבב את דמותו של מאמן הכושר ברוסי קיבוץ במשחקים Grand Theft Auto IV ו-Grand Theft Auto: The Ballad of Gay Tony. מ-1991 ל-1995 היה נשוי למגישת הטלוויזיה דייזי פואנטז שהייתה חברתו מימיי התיכון. טימותי אדמס, במסד הנתונים הקולנועיים IMDb (באנגלית) טימותי אדמס, באתר Rotten Tomatoes (באנגלית)
קאדילק מודל D

קאדילק מודל D (באנגלית: Cadillac Model D) היא מכונית סלון, תוצרת יצרנית הרכב האמריקאית קאדילק אשר יוצרה בשנת 1905. סך הכול יוצרו 156 יחידות. דגם ה "קאדילק מודל D" נחשב למכונית הסלון הראשונה של יצרן הרכב "קאדילק". מחיר הדגם בהשקתו עמד על 2,800 דולר. דגם סגור (ללא חלונות צד קדמיים) דגם סגור (ללא חלונות צד קדמיים ואחוריים) דגם קבריולה "קאדילק מודל D" מנוע "קאדילק מודל D" תיבת ההילוכים אשר הורכבה ב-"קאדילק מודל D" קאדילק "קאדילק מודל D" - תמונות מדיה וקבצים בנושא קאדילק מודל D בוויקישיתוף בשנת 1909 נרכשה "קאדילק" על ידי קבוצת ג'נרל מוטורס "קאדילק מודל D" carsandracingstuff.com/library/m/modeld "קאדילק מודל D" Standard Catalog of Cadillac 1903-2004 Beverly Kimes, Henry Clark, Standard Catalog of American Cars 1805-1942, Iola, Krause Publications Inc, 1996, ISBN 978-08-73414-28-9 "קאדילק מודל D" Cadillac: 100 Years of Innovation
טורט (עוגה)

עוגת טורט (מאיטלקית: torta) היא עוגה עשירה בטעם, לרוב מהווה עוגת שכבות, ומצופה בקצפת, מוס, ריבה או פירות. לרוב, עוגת טורט מוגשת קרה, היא מקבלת שכבה עבה של ציפוי מתוק וכן קישוטים. את מרבית עוגות הטורט אופים בתוך תבנית עגולה לעוגה. בסיס העוגה יכול להיות עוגת ספוג, או בסיס ללא קמח כגון תערובת אגוזים או פירורי לחם עם ביצים וסוכר. חלק ניכר מעוגות הטורט מצופות במרנג ומעוטרות בשקדים. עוגות הטורט הידועות ביותר הן הזאכרטורטה והלינצר טורטה שמקורן באוסטריה, עוגת היער השחור מגרמניה ועוגות שכבות שמקורן בהונגריה דוגמת עוגת דובוש. ברוסיה, אוקראינה ופולין עוגות נקראות טורט וכן גם מאפי טארט. עוגות טורט נוספות שמקורן באירופה הן טורט אסטרהאזי, רולדה, קרמשניט, עוגת הנסיכה וסמרגוסטורטה. מדיה וקבצים בנושא טורט בוויקישיתוף https://www.thespruceeats.com/what-is-a-torte-1137208 https://www.huffingtonpost.com/2014/04/14/prantls-torte-cake-almond_n_5133580.html http://www.kuchenbilder.com/
אמרגזאורוס

אמרגזאורוס (שם מדעי: Amargasaurus) הוא דינוזאור ארוך צוואר מקבוצת הזאורופודים שחי בתקופת הקרטיקון תחתון לפני 129-122 מיליון שנה. הדינוזאור נקרא על שם תצורות לה אמרגה (אנ') שבמחוזות נאוקן, ריו נגרו ומנדוסה בארגנטינה, בה התגלו מאובניו. זאורופוד זה היה שייך למשפחת הדיקראוזאוריים, שהיו קרוביהם הרחוקים של הדיפלודוקיים והם היו בעלי שורה של זיזים בולטים מגופם ובייחוד על צווארם. יצורים אלה היו קטנים בהרבה מהדיפלודוקוסיים. אורכו של האמרגזאורוס הגיע ל-9–10 מטר ומשקלו כ-2.6 טון. היו לו זיזי עצם בולטים על הצוואר והכתפיים וזיזים נוספים לאורך גבו ועליהם היה תלוי מפרש, בדומה לדימטרודון. ככל הנראה שימש המפרש לתקשורת והרתעת יריבים[דרוש מקור]. דעה נוספת סבורה כי הוא השתמש בזיזים כאמצעי התגוננות, כמו קרני האנטילופות, ואילו מדענים אחרים חושבים שהוא התחמם בעזרת חימום המפרש. הוא חי בעדרים באפיקי הנהרות הארגנטינאים הקדומים ונכחד לפני 122 מיליון שנה. דינוזאור זה הופיע בסדרה דינו דן ובמשחקי המחשב עולם היורה: המשחק, Jurassic World: Alive, פארק היורה 3: בניית פארק וJurassic World Evolution 2. מדיה וקבצים בנושא אמרגזאורוס בוויקישיתוף אמרגזאורוס, באתר GBIF (באנגלית)
ארכיאורניתומימוס

ארכיאורניתומימוס (שם מדעי: Archaeornithomimus; משמעות השם: "אורניתומימוס עתיק") הוא סוג של דינוזאור ממשפחת האורניתומימיים שחי בשלהי הקרטיקון לפני 70 מיליון שנה. מאובניו התגלו בחפירות בסין ובמונגוליה הפנימית. הוא היה יצור מהיר באורך 3.3 מ' ובמשקל 50 ק"ג. הוא קרוי ע"ש הדמיון בינו לאורניתומימוס (Ornithomimus) מאותה משפחה. יצור זה היה גבוה מאוד והיה בעל רגליים חזקות, זרועות ארוכות וצוואר ארוך אך ראש קטן ללא שיניים. ככל הנראה הוא היה אוכל-כול בינוני או אף אוכל צמחים. דינוזאור זה הופיע במשחק המחשב Jurassic World Evolution וJurassic World Evolution 2. מדיה וקבצים בנושא ארכיאורניתומימוס בוויקישיתוף ארכיאורניתומימוס, באתר האנציקלופדיה של החיים (באנגלית) ארכיאורניתומימוס, באתר GBIF (באנגלית)
ברנהרד אליאס

ברנהרד פאול "באדי" אליאס (Bernhard Paul "Buddy" Elias‏; 2 ביוני 1925 - 16 במרץ 2015) היה שחקן קולנוע, טלוויזיה ותיאטרון שווייצרי-יהודי ונשיא קרן אנה פרנק - קרן שהוקדשה לשימור זכרה של בת דודתו אנה פרנק. אליאס נולד ב-2 ביוני 1925 בעיר פרנקפורט, רפובליקת וויימאר. אביו היה אריך אליאס, ואמו הייתה הלנה לבית פרנק, אחותו של אוטו פרנק ודודתה של אנה פרנק. ב-1929 אביו התמנה למנהל סניף של חברת אופקטה בעיר בזל. ב-1931 עברה המשפחה לשם. ב-1947 הוא החל לעבור בתערוכת הקרח הולידיי אוף אייס (Holiday on Ice) בברמן. ב-1976 שיחק בסדרת הטלוויזיה "סיפורים פריזאיים", וב-1979 שיחק בסרט המערב גרמני "דוד" העוסק בבנו של רב בשואה המנסה לגייס כסף כדי להימלט. באותה שנה הוא שיחק גם בסרטו של מנחם גולן "הקוסם מלובלין". באמצע שנות השבעים הוא החל להופיע בעיקר בהפקות הקשורות לשואה. בין הסרטים הידועים בהם שיחק ניתן למנות את "אהבה במחשבה" ו"ציידי האוצרות". אליאס היה בן דוד ראשון של מרגוט ואנה פרנק. בילדותם, היו אליאס ואנה חברים קרובים, ואנה מזכירה אותו מספר פעמים ביומנה בכינוי החיבה "ברנד". ב-1942 נותק הקשר בין משפחת אליאס למשפחת פרנק, אשר ירדה למסתור באמסטרדם. אנה ומרגוט, וכן אמם אדית פרנק נרצחו במחנות השמדה. רק אוטו פרנק שרד וקיבל את יומניה של אנה מידי מיפ חיס. משפחת אליאס סייעה לאוטו לשמר את זכרה של בתו, והקימה עמו את קרן אנה פרנק. אוטו פרנק נפטר ב-1980, והוריש לברנהרד את תפקידו כנשיא הקרן. אליאס לחם כדי שזכרה של בת דותו ישמר באופן הראוי, ובתקופתו פרץ סכסוך בין קרן אנה פרנק לבין בית אנה פרנק בשאלת הבעלות על היומנים המקוריים ואופן הצגתם של המסמכים. ב-2011 גילתה אשתו, שניקתה את עליית הגג שלהם, כ-6,000 מכתבים, גלויות ותמונות, ששלחו בני משפחת פרנק, כולל אנה, לאליאס. הגילוי הוביל לפרסום הספר "אוצרות מעליית הגג" שראה אור באנגלית ב-2011. אליאס התגורר בבזל עם אשתו, השחקנית גרטי אליאס (לבית וויידנר), שם מת ב-16 במרץ 2015. הוא היה קרוב המשפחה האחרון של אנה פרנק. היו להם שני בנים, פטריק ואוליבר, שהפכו גם הם לשחקנים. מדיה וקבצים בנושא ברנהרד אליאס בוויקישיתוף ברנהרד אליאס, במסד הנתונים הקולנועיים IMDb (באנגלית) ברנהרד אליאס, באתר AllMovie (באנגלית) ברנהרד אליאס, במסד הנתונים הקולנועיים KinoPoisk (ברוסית) ברנהרד אליאס, באתר Discogs (באנגלית) ברנהרד אליאס, באתר "Find a Grave" (באנגלית) עופר אדרת, בן דודה של אנה פרנק זכר ששיחקו מחבואים, באתר הארץ, 28 במרץ 2015 אנה פרנק, יומן, הוצאת דביר, 2007. עמ' 57 עמ' 304. אתר הקרן סקוט סאייר, כבר לא רק סיפורה של נערה יהודיה, באתר הארץ, 21 ביוני 2013. עופר אדרת, בן דודה של אנה פרנק זכר ששיחקו מחבואים, באתר הארץ, 28 במרץ 2015.
וולפגנג אולמן

וולפגנג אולמן (בגרמנית: Wolfgang Uhlmann;‏ 29 במרץ 1935 – 24 באוגוסט 2020) היה שחמטאי גרמני בדרגת רב אמן, שהיה אלוף גרמניה המזרחית בשחמט מספר פעמים, והשתתף באליפות העולם בשחמט. וולפגנג אולמן נולד בדרזדן. החל לשחק בגיל 11 בהדרכת אביו. בשנת 1951 הוא זכה באליפות גרמניה המזרחית לנוער. בשנת 1954 זכה באליפות גרמניה המזרחית, ובסך הכל זכה בתואר זה 11 פעמים. בשנת 1971 הוא העפיל לתחרות מועמדים, אך הודח ברבע הגמר על ידי בנט לארסן. במהלך שנות ה-60 ושנות ה-70 של המאה ה-20 הוא זכה במספר רב של תחרויות. הוא נחשב למומחה עולמי בהגנה צרפתית. נפטר ב-24 באוגוסט 2020. 1956 - אמן בינלאומי 1959 - רב-אמן. בין השנים 1956 ל-1990 השתתף וולפגנג אולמן ב-11 אולימפיאדות שחמט: מדיה וקבצים בנושא וולפגנג אולמן בוויקישיתוף וולפגנג אולמן, באתר צ'סגיימס (באנגלית) בובי פישר מול וולפגנג אולמן, 2.7.1960,In Memory of Wolfgang Uhlmann Fischer vs Uhlmann (1960) Uhlmann, Wolfgang - Men's Chess Olympiads, באתר OlimpBase ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
ליקנופס

ליקנופס (שם מדעי: Lycaenops) הוא סוג של זוחל מקבוצת התראפסידה שחי בתקופת הפרם לפני 270.6-251 מיליון שנה. מאובניו נמצאו באפריקה הדרומית. נמצאו 4 מינים שלו. יצור זה הזכיר במראהו סמילודון קטן ודינוזאור טורף, אך הוא לא היה יונק ולא דינוזאור. אורכו הגיע ל-1 מ', משקלו ל-15 ק"ג, הוא נע על ארבע רגליים, היה בעל כתפיים חזקות וכנראה יכל לזנק במהירות ואולי גם לטפס על עצים. לסתותיו נטו כלפי מטה ובקצוותיהם היו זוג ניבים חדים. הם היו ציידים קטנים שהשתמשו בשיניהם כדי לטרוף יצורים קטנים, בעיקר לטאות ודיצינודונטים. מבנה חייו כנראה דמה לזאבים המודרניים. כל הליקנופסים נכחדו לפני 251 מיליון שנה, קצת לפני תקופת הטריאס בה הופיעו הדינוזאורים. מדיה וקבצים בנושא ליקנופס בוויקישיתוף ליקנופס, באתר האנציקלופדיה של החיים (באנגלית) ליקנופס, באתר GBIF (באנגלית)
יחסי אינדונזיה–בחריין

יחסי אינדונזיה–בחריין (באינדונזית: Hubungan Bahrain dengan Indonesia, ערבית: علاقات بحرينية إندونيسية) הם היחסים הדו-צדדיים בין רפובליקת אינדונזיה ובין ממלכת בחריין. היחסים בין שתי המדינות כוננו ב-1976. בחריין רואה באינדונזיה כלכלה חשובה באסיה, ואילו אינדונזיה רואה בבחריין כשער לשיתוף פעולה עם מדינות המפרץ. נוסף על כך, שתי המדינות חברות בארגון לשיתוף פעולה אסלאמי. היקף הסחר בין אינדונזיה לבין בחריין גדל מכ-39 מיליון דולר בשנת 2009 ליותר מ-140 מיליון דולר בשנת 2011. הייצוא של אינדונזיה לבחריין כולל מוצרי עץ, פחם, נייר, בגדים, טקסטיל ורהיטים. בעוד הייצוא הבחרייני לאינדונזיה כולל עפרות ברזל, סולפט, ברזל, אלומיניום, נחושת, אבץ, כבלי ברזל ומוצרי אלומיניום. שתי המדינות הסכימו לטפח שיתוף פעולה במגזרים שונים, כולל שיתוף פעולה בין-פרלמנטרי, מסחרי, תעשייתי, טכנולוגי ופיתוח מפעלים קטנים ובינוניים. בחריין בפרט מעוניינית להבטיח את ביטחון המזון שלה והביעה אינטרס להשקיע בסחורות מזון אינדונזיות. כיום ישנם כ-300,000 אינדונזים העובדים בבחריין. נשיא אינדונזיה עבד א-רחמן וחיד ביקר בבחריין ביוני 2000. אינדונזיה מחזיקה בשגרירות במנאמה. מאידך, בחריין לא מחזיקה בשום נציגות באינדונזיה. יחסי אינדונזיה–קטר יחסי בחריין-מלזיה The Embassy of Republic of Indonesia in Manama, Bahrain "Hubungan Bilateral Indonesia-Bahrain". Indonesian Embassy in Manama, Bahrain. אורכב מ-המקור ב-21 במאי 2014. נבדק ב-21 במאי 2014. {{cite web}}: (עזרה) Yuni Arisandy (14 במרץ 2013). "DPR segera bentuk GKSB Parlemen Indonesia-Bahrain" (באינדונזית). Antara News. נבדק ב-21 במאי 2014. {{cite web}}: (עזרה) Arthur MacDonald (7 במאי 2013). "Bahrain-Indonesia to bolster key trade ties". Gulf Daily News. נבדק ב-21 במאי 2014. {{cite web}}: (עזרה) שגרירות אינדונזיה בבחריין
סיסי ואן מרקסוולט

סצקה דה האן (בהולנדית: Setske de Haan‏; 24 בנובמבר 1889 – 31 באוקטובר 1948), הידועה יותר בשם העט שלה "סיסי ואן מרקסוולט" (Cissy van Marxveldt), הייתה סופרת ילדים הולנדית. התפרסמה בעיקר בשל סדרת הספרים "יופ טר הול" שכתבה. נודעה גם בשל השפעתם של ספריה על אנה פרנק. סצקה דה האן נולדה ב-24 בנובמבר 1889 באורנייוָאאוּט (אנ'), כפר במחוז פריסלנד בהולנד. היא נודעה כתלמידה גרועה מאוד בבית הספר, ולא הצליחה לגשת לבחינות הסיום. ב-1908 היא נסעה לבריטניה כאו-פר, ולאחר כמה חודשים נרשמה ללימודים בפנימייה בבאת'. ב-1909 היא חזרה להולנד, וניסתה לעבוד ככתבת, אולם החליטה שהתפקיד אינו מתאים לה. ב-1912 היא עברה לגור באמסטרדם שם סיימה את לימודי הקצרנות שלה. היא החלה לעבוד כקצרנית בבית מסחר, וב-1915 החלה לפרסם סיפורים קצרים בכתבי עת תחת השם הבדוי "סיסי ואן מרקסוולט". ב-1916 היא נישאה לאיש הצבא ליאון בק. בסוף אותה שנה נולד בנם הראשון, וב-1920 בנם השני. בהמשך פרש ליאון מחיי הצבא ונכנס לעסקי הטקסטיל. ב-1927 הוא קיבל עבודה בסניף דה ביינקורף באמסטרדם. היא פרסמה את הספר הראשון שלה - Game and set! ב-1917, ובהמשך אותה שנה היא כתבה ספר נוסף. ספריה הראשונים לא נהנו מהצלחה, אולם בשנת 1919 היא נענתה להצעת מגזין והחלה בכתיבת הסדרה "יופ טר הול". הסדרה כללה במקור 4 ספרים. בסדרה זו מתוארים חייה של נערה בת למשפחה מבוססת מאמסטרדם בשם יופ טר הול. הסדרה עוקבת אחר התבגרותה, נישואיה, לידת ילדיה ומעורבותה במפעלי צדקה. הסדרה זכתה לפופולריות רבה בהולנד, בשל סגנונה הקליל והמודרני יחסית. בין מעריצותיה נמנתה גם הנסיכה יוליאנה. ב-1927 היא פרסמה שובר קופות נוסף - Zomerzotheid. מרבית ספריה מאופיינים בסגנון העליז והקליל של שנות העשרים הסוערות. אולם בעקבות השפל הגדול הפך סגנונה לרציני יותר. במהלך מלחמת העולם השנייה, נכבשה הולנד בידי גרמניה הנאצית. בעלה היה ככל הנראה חלק מהמחתרת ההולנדית, והוא נעצר בידי הגרמנים ב-1943. ב-1944 הוא הוצא להורג, אולם עובדה זו לא נודעה לה מעולם, והיא המשיכה לנסות לאתר אותו עד מותה. ב-1946 היא פרסמה ספר המשך לסדרת יופ טר הויל אשר אותו הקדישה לבעלה. הספר עוסק בבתה של יופ טר הויל החברה בהתנגדות ההולנדית לנאצים. עם זאת, ספר זה נשכח כמעט לחלוטין. דה האן נפטרה ב-21 באוקטובר 1948. ספריה של ואן מרקסוולט אינם נחשבים לספרות מופת הולנדית אך היו פופולריים בקרב נערות ונשים הולנדיות צעירות החל משנות ה-20 של המאה ה-20 ועדיין נמכרים לקהל של נשים צעירות במספרים לא מבוטלים. בין מעריצותיה המפורסמות של סיסי ואן מרקסוולט נמנתה אנה פרנק, אשר קראה את כל סדרת יופ טר הול בטרם נכנסה למחבוא שלה, והמשיכה לקרוא אותה ואת שאר ספריה של ואן מרקסוולט במחבוא. ביומנה המפורסם היא מציינת: "סיסי ואן מרקסוולט כותבת נהדר. בטוח שאתן גם לילדים שלי לקרוא אותה". מחקרים מראים את ההשפעה של ספריה של ואן מרקסוולט על יומנה של אנה פרנק הן במבנה והן בתוכן. הדמות שאליה פונים המכתבים ביומן, "קיטי" מבוססת על דמות מתוך יופ טר הול, ובגרסה המקורית של היומן (טקסט א') אף היו מכתבים המיועדים לדמויות אחרות בסדרה (למעט יופ עצמה). מדיה וקבצים בנושא סיסי ואן מרקסוולט בוויקישיתוף אנה פרנק, יומן, הוצאת דביר, 2007. עמ' 61. Berteke Waaldijk. Reading Anne Frank as a woman. Women's Studies International Forum Volume 16, Issue 4, July–August 1993, Page 332